Geschicht ënnerdeelen hëlleft zwar, sech e Repère ze schafen, fir sech z'orientéieren, allerdéngs sinn och Schwieregkeeten domat verbonnen: Wou hält wat fir en Zäitalter op? Ass de Kolumbus oder de Gutenberg wichteg fir d'japanesch Geschichtsschreiwung? Wéini fänkt Zäitgeschicht un? Mat den ""Zäitzeien"", déi eis zur Verfügung stinn? All Andeelung a Perioden ass ëmmer diskutabel, an ass natierlech länner- oder regiounspezifesch.

An der Simmer Schmelz ass ufanks haaptsächlech Äerz vu Kënzeg a vun Hoen verschafft ginn. 1767 ass en zweeten Héichuewen a Betrib geholl ginn. 1825 sinn déi zwéin Iewen ausgemaach ginn, mä goufen 1841 nees a Betrib geholl. 1852 gouf se vum Auguste Metz gepacht, mä no 5 Joer war et fir zerguttst eriwwer mat der Simmer Schmelz.

De Floss Madon bilt d'Grenz tëscht der Gemeng Bralleville an der Gemeng Marainville-sur-Madon déi am Kanton Charmes am Departement Vosges läit.

Seng Devise als Generol vun der Häerz-Jesu-Pateren Adveniat regnum tuum (Däi Räich soll kommen, Lk 11,2) huet hien als Bëschof duerch Pro animabus vestris (Fir är Séilen, 2 Kor 12,15) ersat.

D'Schleis vu Chanxe ass e Komplex mat zwou Schleisen. Hanner der Schleis huet de Kanal an Direktioun Poulseur säin Uschloss a vun deem gett no enger 20 Meter e Säitekanal deen och eng Schleis hat, fort op d'Ourthe. D'Wier an d'Afart fir an d'Schleis si ronn 600 Meter flossop bei der Bréck fir an d'Rue de Rivage.

A sengem nächste Roman vun 1930 spillt den Detektiv Sam Spade d'Haaptroll. En desillusionéierten, rauen Eenzelgänger, deen dacks laanscht d'Gesetzer hantéiert geet am The Maltese Falcon op d'Sich no dem Maltesesche Fallek, enger klenger Statu, mat där eppes méi muss lass sinn. Bannent engem Joer kënnt et zu siwen Oploen.

« W. R. Bion », am Dictionnaire des Sciences Humaines, dirigéiert vum Sylvie Mesure an Patrick Savidan, Paräis, Presses Universitaires de France, 2004.

De Beiefrësser ass frou mat waarmem Klima. E kënnt vir a Südwestasien, Nordwestafrika a Süd-Südosteuropa bis erop a Südostpolen. An Däitschland ass en am Südwesten (Géigend vum Kaiserstuhl) an am südleche Sachsen-Anhalt bei Merseburg nees heemesch ginn, nodeem en an den 1980er Joren do ausgestuerwe war. Och zu Lëtzebuerg konnten uganks den 2000er Jore Bruttplazen nogewise ginn. Säin Habitat sinn oppe Landschafte mat eenzele Beem an Traisch. E bréit u géien Hänk vu Flëss, Séien oder Weieren.

23. Juni: Kinneklech Séance: De Louis XVI. erkläert d'Deliberatioune vum 17. Juni fir ongëlteg a bleift dobäi datt déi dräi Stänn bestoe bleiwen.

Um Salon 2007 - Luxembourg et Grande Région deen am Kader vu ""Lëtzebuerg a Groussregioun, europäesch Kulturhaaptstad 2007"" organiséiert gouf, war de Prix de Raville ausnamsweis fir e lëtzebuergesche Konschtschafenden, a säin Invitée aus der Groussregioun virgesinn. Bei där Geleeënheet huet d'Dresdner Bank de Betrag vum Prix de Raville, dee sech déi zwéi Konschtschafent gedeelt hunn, verduebelt.

Op där Plaz wou sengerzäit d'Villa des Roses stoung, gouf 1983/84 vun den Architekte Pierre Schumacher a Raymond Aspesberro den „Hotel Le Royal“ gebaut.